C 214/178
HR
Službeni list Europske unije
16.6.2023.
utorak, 17. siječnja 2023.
Amandman 12 Prijedlog uredbe Uvodna izjava 22.
Tekst koji je predložila Komisija (22)
Izmjena
Kako bi se smanjila kašnjenja u obradi obavijesti o pošiljkama otpada i olakšala razmjena informacija među relevantnim tijelima, informacije i podaci koji se odnose na pojedinačne pošiljke otpada unutar Unije moraju se izdavati i razmjenjivati elektroničkim putem.
Potrebno je i ovlastiti Komisiju da utvrdi postupovne i operativne zahtjeve za praktičnu provedbu sustava koji omogućuju to elektroničko podnošenje i razmjenu informacija (kao što su međusobna povezanost, arhitek­ tura i sigurnost).
Osim toga, nadležna tijela u državama članicama i gospodarski subjekti moraju imati dovoljno vremena da se pripreme za prelazak s pristupa koji se temelji na papiru, kako je utvrđeno u Uredbi (EZ) br.
1013/2006, na elektroničku razmjenu informacija i do­ kumenata.
Ta bi se nova obveza stoga trebala početi primjenjivati 24 mjeseca nakon datuma početka pri­ mjene ove Uredbe.
(22)
Kako bi se smanjila kašnjenja u obradi obavijesti o pošiljkama otpada i olakšala razmjena informacija među relevantnim tijelima i gospodarskim subjektima, ključno je da se informacije i podaci koji se odnose na pojedinačne pošiljke otpada unutar Unije izdaju i raz­ mjenjuju elektroničkim putem.
Središnji sustav i na­ cionalni sustav trebali bi biti međusobno povezani i potpuno operativni.
Kako bi se omogućilo smanjenje kašnjenja, ključno je da ti sustavi omogućuju razmjenu dokumenata i da sadrže bazu podataka o informacijama koje se odnose na pošiljke otpada, a koja se može u potpunosti pretraživati.
Potrebno je i ovlastiti Komisiju da utvrdi postupovne i operativne zahtjeve za praktičnu provedbu sustava koji omogućuju to elektroničko pod­ nošenje i razmjenu informacija (kao što su međusobna povezanost, arhitektura i sigurnost).
Osim toga, nadležna tijela u državama članicama i gospodarski subjekti moraju imati dovoljno vremena da se pripreme za prelazak s pristupa koji se temelji na papiru, kako je utvrđeno u Uredbi (EZ) br.
1013/2006, na elektroničku razmjenu informacija i dokumenata.
Ta bi se nova obveza stoga trebala početi primjenjivati 24 mjeseca nakon datuma stupanja na snagu ove Uredbe, prije čega bi se pristup središnjem sustavu u njegovoj konačnoj verziji trebao odobriti relevantnim tijelima u svrhu testiranja i učenja.
Amandman 13 Prijedlog uredbe Uvodna izjava 22.a (nova) Tekst koji je predložila Komisija
Izmjena (22a) Nadležna tijela trebala bi osigurati postojanje alterna­
tivnih postupaka koji bi djelovali kao zaštitne mjere u elektroničkom sustavu.
U slučaju privremenog kvara središnjeg sustava podaci bi trebali ostati zaštićeni i dostupni, a postupci povezani s pošiljkama trebali bi se provoditi bez nepotrebnih kašnjenja.